CELEX: 32021D0913
Language: hr
Date: 2021-06-03 00:00:00
Title: Provedbena odluka Komisije (EU) 2021/913 оd 3. lipnja 2021. o usklađenim normama za kućanske perilice posuđa izrađenima za potrebe Uredbe (EU) 2019/2022 i Delegirane uredbe (EU) 2019/2017

7.6.2021   
               
               
                  HR
               
               
                  Službeni list Europske unije
               
               
                  L 199/13
               
            
         PROVEDBENA ODLUKA KOMISIJE (EU) 2021/913
         оd 3. lipnja 2021.
         o usklađenim normama za kućanske perilice posuđa izrađenima za potrebe Uredbe (EU) 2019/2022 i Delegirane uredbe (EU) 2019/2017
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 9. stavkom 2. Direktive 2009/125/EZ Europskog parlamenta i Vijeća (2) države članice smatraju da je proizvod na koji su primijenjene usklađene norme, čiji su referentni brojevi objavljeni u Službenom listu Europske unije, sukladan svim odgovarajućim zahtjevima primjenljive provedbene mjere na koju se takve norme odnose. U članku 4. Uredbe Komisije (EU) 2019/2022 (3) i njezinom Prilogu III. utvrđuju se relevantni zahtjevi u pogledu mjerenja i izračuna za kućanske perilice posuđa.
                  
               
                     (2)
                  
                  
                     U skladu s člankom 13. Uredbe (EU) 2017/1369 Europskog parlamenta i Vijeća (4), nakon donošenja delegiranog akta na temelju članka 16. te uredbe kojim se utvrđuju posebni zahtjevi za označivanje, Komisija u Službenom listu Europske unije objavljuje upućivanja na usklađene norme koje ispunjavaju relevantne zahtjeve mjerenja i izračuna iz delegiranog akta. Ako se tijekom ocjenjivanja usklađenosti proizvoda primjenjuju takve usklađene norme, za model se pretpostavlja da je usklađen s relevantnim zahtjevima mjerenja i izračuna iz delegiranog akta. U članku 3. Delegirane uredbe Komisije (EU) 2019/2017 (5) i njezinom Prilogu IV. utvrđuju se zahtjevi u pogledu mjerenja i izračuna za kućanske perilice posuđa.
                  
               
                     (3)
                  
                  
                     Provedbenom odlukom C(2020) 4329 (6) Komisija je Europskom odboru za normizaciju (CEN), Europskom odboru za elektrotehničku normizaciju (Cenelec) i Europskom institutu za telekomunikacijske norme (ETSI) podnijela zahtjev za reviziju postojećih usklađenih normi za kućanske perilice posuđa, kućanske perilice rublja i kućanske perilice-sušilice rublja za potrebe uredbi (EU) 2019/2022 i (EU) 2019/2023 te delegiranih uredbi (EU) 2019/2017 i (EU) 2019/2014.
                  
               
                     (4)
                  
                  
                     Cenelec je na temelju zahtjeva iz Provedbene odluke C(2020) 4329 izradio usklađenu normu EN 60436:2020 kako bi se uzeo u obzir tehnički i znanstveni napredak. Cenelec je donio i izmjenu EN 60436:2020/A11:2020 i ispravak EN 60436:2020/AC:2020-6 te norme.
                  
               
                     (5)
                  
                  
                     Komisija je zajedno s Cenelec-om ocijenila je li usklađena norma EN 60436:2020, kako je izmijenjena normom EN 60436:2020/A11:2020 i ispravljena normom EN 60436:2020/AC:2020-6, u skladu sa zahtjevom iz Provedbene odluke C(2020) 4329.
                  
               
                     (6)
                  
                  
                     Usklađena norma EN 60436:2020, kako je izmijenjena normom EN 60436:2020/A11:2020 i ispravljena normom EN 60436:2020/AC:2020-6, ispunjava zahtjeve koje joj je cilj obuhvatiti i koji su navedeni u Uredbi (EU) 2019/2022 i Delegiranoj uredbi (EU) 2019/2017.
                  
               
                     (7)
                  
                  
                     Potrebno je pojasniti koje se verzije normi na koje se upućuje u klauzuli ‚3. Izmjena klauzule 2. „Normativni referentni dokumenti”’ norme EN 60436:2020 trebaju primijeniti za potrebe pretpostavke sukladnosti.
                  
               
                     (8)
                  
                  
                     Stupac „Napomene/bilješke*” u tablici ZZA.1 usklađene norme EN 60436:2020 za potrebe Delegirane uredbe (EU) 2019/2017 i stupac „Napomene/bilješke*” u tablici ZZB.1 te norme za potrebe Uredbe (EU) 2019/2022 trebali bi biti isključeni iz objave zbog neusklađenosti tih stupaca sa zahtjevima u glavnom normativnom dijelu norme i zbog pravne nesigurnosti koja proizlazi iz tumačenja pravnih učinaka pretpostavke sukladnosti iz bilješke za te stupce.
                  
               
                     (9)
                  
                  
                     Stoga je primjereno u Službenom listu Europske unije uz ograničenje objaviti upućivanje na usklađenu normu EN 60436:2020, kako je izmijenjena normom EN 60436:2020/A11:2020 i ispravljena normom EN 60436:2020/AC:2020-6.
                  
               
                     (10)
                  
                  
                     Usklađena norma EN 60436:2020 zamjenjuje usklađenu normu EN 50242:2016, objavljenu u Komunikaciji Komisije 2016/C 416/05 (7). Stoga je primjereno tu Komunikaciju staviti izvan snage.
                  
               
                     (11)
                  
                  
                     Sukladnost s usklađenom normom stvara pretpostavku sukladnosti s odgovarajućim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanje na usklađenu normu za označivanje energetske učinkovitosti kućanskih perilica posuđa izrađenu za potrebe Delegirane uredbe (EU) 2019/2017 navedeno u Prilogu I. ovoj Odluci objavljuje se u Službenom listu Europske unije uz ograničenje.
            Upućivanje na usklađenu normu za ekološki dizajn kućanskih perilica posuđa izrađenu za potrebe Uredbe (EU) 2019/2022 navedeno u Prilogu II. ovoj Odluci objavljuje se u Službenom listu Europske unije uz ograničenje.
         
         
            Članak 2.
            Komunikacija 2016/C 416/05 stavlja se izvan snage.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 3. lipnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (SL L 285, 31.10.2009., str. 10.).
         
            (3)  Uredba Komisije (EU) 2019/2022 оd 1. listopada 2019. o utvrđivanju zahtjeva za ekološki dizajn kućanskih perilica posuđa u skladu s Direktivom 2009/125/EZ Europskog parlamenta i Vijeća, o izmjeni Uredbe Komisije (EZ) br. 1275/2008 te o stavljanju izvan snage Uredbe Komisije (EU) br. 1016/2010 (SL L 315, 5.12.2019., str. 267.).
         
            (4)  Uredba (EU) 2017/1369 Europskog parlamenta i Vijeća od 4. srpnja 2017. o utvrđivanju okvira za označivanje energetske učinkovitosti i o stavljanju izvan snage Direktive 2010/30/EU (SL L 198, 28.7.2017., str. 1.).
         
            (5)  Delegirana uredba Komisije (EU) 2019/2017 оd 11. ožujka 2019. o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti kućanskih perilica posuđa te o stavljanju izvan snage Delegirane uredbe Komisije (EU) br. 1059/2010 (SL L 315, 5.12.2019., str. 134.).
         
            (6)  Provedbena odluka Komisije C(2020) 4329 od 1. srpnja 2020. o zahtjevu za normizaciju upućenom Europskom odboru za normizaciju, Europskom odboru za elektrotehničku normizaciju i Europskom institutu za telekomunikacijske norme u pogledu zahtjeva za ekološki dizajn i označivanje energetske učinkovitosti kućanskih perilica posuđa, kućanskih perilica rublja i kućanskih perilica-sušilica rublja za potrebe uredbi Komisije (EU) 2019/2022 i (EU) 2019/2023 te delegiranih uredbi Komisije (EU) 2019/2017 i (EU) 2019/2014.
         
            (7)  Komunikacija Komisije u okviru provedbe Uredbe Komisije (EU) br. 1016/2010 o provedbi Direktive 2009/125/EZ Europskog parlamenta i Vijeća o zahtjevima za ekološki dizajn kućanskih perilica posuđa, i Delegirane uredbe Komisije (EU) br. 1059/2010 o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti kućanskih perilica posuđa (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 416, 11.11.2016., str. 14.).
      
      
         
            PRILOG I.
            Upućivanje na usklađenu normu izrađenu za potrebe Delegirane uredbe (EU) 2019/2017
            
                        EN 60436:2020
                        Električne perilice posuđa za kućansku uporabu – metode mjerenja učinkovitosti
                        EN 60436:2020/A11:2020
                        EN 60436:2020/AC:2020-6
                        Ograničenja:
                        
                                    (a)
                                 
                                 
                                    za potrebe klauzule „2. Normativni referentni dokumenti” primjenjuju se sljedeće verzije usklađenih normi:
                                    
                                                i.
                                             
                                             
                                                EN 50564:2011;
                                             
                                          
                                                ii.
                                             
                                             
                                                EN 50643:2018 kako je izmijenjena normom EN 50643:2018/A1:2020;
                                             
                                          
                                                iii.
                                             
                                             
                                                EN 60704-2-3:2019;
                                             
                                          
                                                iv.
                                             
                                             
                                                EN 60704-2-3:2019 kako je izmijenjena normom EN 60704-2-3:2019/A11:2019;
                                             
                                          
                                                v.
                                             
                                             
                                                EN 60705:2015 kako je izmijenjena normom EN 60705:2015/A2:2018;
                                             
                                          
                                                vi.
                                             
                                             
                                                EN 60734:2012;
                                             
                                          
                                                vii.
                                             
                                             
                                                ISO 607:1980;
                                             
                                          
                              
                                    (b)
                                 
                                 
                                    ova objava ne uključuje stupac „Napomene/bilješke*” u tablici ZZA.1.
                                 
                              
                  
      
      
         
            PRILOG II.
            Upućivanje na usklađenu normu izrađenu za potrebe Uredbe (EU) 2019/2022
            
                        EN 60436:2020
                        Električne perilice posuđa za kućansku uporabu – metode mjerenja učinkovitosti
                        EN 60436:2020/A11:2020
                        EN 60436:2020/AC:2020-6
                        Ograničenja:
                        
                                    (a)
                                 
                                 
                                    za potrebe klauzule „2. Normativni referentni dokumenti” primjenjuju se sljedeće verzije usklađenih normi:
                                    
                                                i.
                                             
                                             
                                                EN 50564:2011;
                                             
                                          
                                                ii.
                                             
                                             
                                                EN 50643:2018 kako je izmijenjena normom EN 50643:2018/A1:2020;
                                             
                                          
                                                iii.
                                             
                                             
                                                EN 60704-2-3:2019;
                                             
                                          
                                                iv.
                                             
                                             
                                                EN 60704-2-3:2019 kako je izmijenjena normom EN 60704-2-3:2019/A11:2019;
                                             
                                          
                                                v.
                                             
                                             
                                                EN 60705:2015 kako je izmijenjena normom EN 60705:2015/A2:2018;
                                             
                                          
                                                vi.
                                             
                                             
                                                EN 60734:2012;
                                             
                                          
                                                vii.
                                             
                                             
                                                ISO 607:1980;
                                             
                                          
                              
                                    (b)
                                 
                                 
                                    ova objava ne uključuje stupac „Napomene/bilješke*” u tablici ZZB.1.